b'\n_START_ARTICLE_\nTri botre lisi\xc4\x8dice\n_START_SECTION_\nUvod\n_START_PARAGRAPH_\nTri botre lisi\xc4\x8dice je rezijanska ljudska pravljica, ki jo je zapisal etnolog Milko Mati\xc4\x8detov in je leta 1973 prvi\xc4\x8d iz\xc5\xa1la v zbirki Zverinice iz Rezije. 10. februarja 1964 je v zaselku Ta pod klancom v Reziji Stefano di Florino to pripovedko povedal \xc5\xa0tifen Taw Mlinu, nato pa jo je Milko Mati\xc4\x8detov zapisal. Iz\xc5\xa1la je tudi v zbriki Slovenske ljudske pravljice, leta 1992, kjer so \xc5\xa1e ostale pravljice kot so Jan\xc4\x8dek je\xc5\xbeek, Zlata ptica in podobne. Objavljena je bila tudi v zbirki Cicibanov vrtiljak. To je v bistvu napol avtorska pripoved, ki naj bi si jo ljudski pravlji\xc4\x8dar sam izmislil za svoje otroke, kar pojasnjuje vklju\xc4\x8ditev \xc5\xa1tevilnih modernih, za \xc5\xbeivalsko ljudsko pripovedko nenavadnih elementov (avtomobil, televizija, gramofon\xe2\x80\xa6). Za popularnost in urejenost je poskrbela An\xc4\x8dka Go\xc5\xa1nik Godec s svojimi ilustracijami iz leta 1976.D_NEWLINE_Rezija je de\xc5\xbeela na vzhodu Italije, ki je bila priklju\xc4\x8dena k Sloveniji a so ozemlja po 2. svetovni vojni razdelili tako, da je sedanja Rezije v Italiji. De\xc5\xbeela ima svojo kulturo, svoje navade in posebne obi\xc4\x8daje, kar se odra\xc5\xbea na umetnosti in nasplo\xc5\xa1no. Rezijanske ljudske pravljice imajo to \xc4\x8dast, da jih vsako leto na novo uprizorijo v lutkovnih gledali\xc5\xa1\xc4\x8dih povsod po Sloveniji. Uprizarjajo jih zato ker so sme\xc5\xa1ne, jedrnate in pou\xc4\x8dne za otroke.\n_START_SECTION_\nObnova\n_START_PARAGRAPH_\n\xc5\xbdivele so 3 lisi\xc4\x8dice in vse tri so si bile botrice. Vsaka je \xc5\xbeivela na svojem koncu. Prva je imela vilo na Brajdi, druga sredi Loga in tretja na kocu Loga. Prva botra lisi\xc4\x8dica se je nekega dne odlo\xc4\x8dila, da bo obiskala svojo botrico, ki \xc5\xbeivi sredi Loga. Lepo se je oblekla in nali\xc4\x8dila ter s svojim dolgim avtomobilom kmalu prispela v Log. Druga botra lisi\xc4\x8dica je imela krasno vilo in je takoj prvo botro lisi\xc4\x8dico povabila naprej, ko je opazila da je ta malo zmedena, zmedla pa jo je preproga na hodniku ki je bila polna izvezenih rib. Tako sta se malo poveselili, spili vino, pojedli purana, natrgali ro\xc5\xbee in ko se je \xc5\xbee prva botra lisi\xc4\x8dica odpravljala domov se je druga spomnila, da bi skupaj lahko obiskali tretjo botro lisi\xc4\x8dico na koncu Loga. Tako se je \xc5\xa1e druga botra lisi\xc4\x8dica lepo napravila in vsaka s svojim avtomobilom sta odhiteli na konec Loga. Tretja botra lisi\xc4\x8dica je imela \xc5\xa1e lep\xc5\xa1o in razko\xc5\xa1nej\xc5\xa1o vilo in bila je zelo vesela njunega obiska. Skupaj so vstopile v sobo poslikano z \xc5\xbeivalmi in rastlinami in zopet so pile in jedle, nato so \xc5\xa1e zaplesale. Kasneje sta se prvi dve botri lisi\xc4\x8dici odpravili domov, pospremili ena drugo, spili \xc5\xa1e nekaj kozar\xc4\x8dkov in tako zaklju\xc4\x8dili dan.\n_START_SECTION_\nInterpretacija dela\n_START_PARAGRAPH_\nBesedilo te pravljice je poenostavljeno, zgodba ni tipi\xc4\x8dno pravlji\xc4\x8dna saj nima izrazite zasnove, zapleta in razsnove vendar lahko opazimo nekak\xc5\xa1ne prehode iz pripovedovanja do samih dejanj in na koncu zaklju\xc4\x8dek. Na za\xc4\x8detku zgodbe avtor na kratko predstavi glavne osebe ki nastopajo v pravljici, omeni tudi kraje, kjer se bodo stvari odvijale, nato se zgodba kar pri\xc4\x8dne. Kraj dogajanja je omenjen kot kraj (Brajda in Log) ter kot objekt, tri vile. V zgodbi nastopajo tri botre lisi\xc4\x8dice in skakelj, za katerega kasneje izvemo da je slu\xc5\xbeabnik pri tretji botri lisi\xc4\x8dici. Pojavlja se pravlji\xc4\x8dno \xc5\xa1tevilo 3, 3 vile in 3 botrice. Avtor nekako primerja vsako botrico in stopnjuje materialne dobrine lisi\xc4\x8dic in na\xc4\x8din obla\xc4\x8denja, tako da je prva botrica lepo oble\xc4\x8dena, ampak se druga botrica \xc5\xa1e lep\xc5\xa1e oble\xc4\x8de in druga botrica ima razko\xc5\xa1no vilo a tretja ima \xc5\xa1e razko\xc5\xa1nej\xc5\xa1o. Druga botrica ima tudi dalj\xc5\xa1i avto od prve. V pravljici opazimo tudi veliko ponavljanja, pretiravanja, pomanj\xc5\xa1evalnice, veliko okrasnih pridevkov in razlaganja, tako da je zgodbica lahko jasna tudi mlaj\xc5\xa1im otrokom, ki potrebujejo podrobnej\xc5\xa1o razlago, da si stvari lahko predstavljajo. Jezik, kateri je uporabljen v pravljici, je bolj pogovorni ( \xcb\x9dtule, zdajle\xe2\x80\xa6\xcb\x9d). V pravljici sta tudi dve manj znani besedi, ki sta ozna\xc4\x8deni z zvezdico in z dvema zvezdicama in sta na koncu razlo\xc5\xbeeni. To sta *skakelj = kobilica in **\xc4\x8damur\xc4\x8de = gamsi. Dogodki v pravljici si lepo sledijo, od obiska prve botrice ki je obiskala drugo do obiska prvih dveh botric ki sta obiskali tretjo. V delu opazimo, da botrice ves dan samo u\xc5\xbeivajo, u\xc5\xbeivajo v hrani, pija\xc4\x8di, plesu, glasbi, v opazovanju vrta in okolice. Celotno delo je lahko razumljivo, lepo zapisano, za starej\xc5\xa1e otroke malo suhoparno zaradi preve\xc4\x8d enostavne zgradbe stavkov in samega dela. Delo tudi ni preve\xc4\x8d namenjeno de\xc4\x8dkom, kajti omenjena je samo hrana, pija\xc4\x8da, ples, ro\xc5\xbee, mlaj\xc5\xa1e fantke bi o\xc4\x8darali edino avtomobili, s podobicami \xc5\xbeivali na sprednji strani pokrivala od motorja. Delo ni predolgo, iz njega lahko tudi vzamemo kak\xc5\xa1no idejo za izkoristek prostega \xc4\x8dasa.'